IEROBEŽOTA PIEEJAMĪBA   NAV KLASIFICĒTS (2026-05-15)
[image: ]
Protokollēmums 22-TA-2375
Izdrukāts 29.07.2026. 22.16 - 1.1 Protokollēmums
IEROBEŽOTA PIEEJAMĪBA   NAV KLASIFICĒTS (2026-05-15)
Protokollēmums 22-TA-2375
Izdrukāts 29.07.2026. 22.16 - 1.1 Protokollēmums
Sēde
Protokola izraksts
	2022. gada 20. septembrī
	Nr. 48


76. §
Informatīvais ziņojums "Par Rail Baltica projekta Latvijas prioritārajām aktivitātēm Eiropas infrastruktūras savienošanas instrumenta 2022. gada militārās mobilitātes pieteikumā"
22-TA-2375
(T. Linkaits, A. Pabriks, A. K. Kariņš)
· 1. Pieņemt zināšanai iesniegto informatīvo ziņojumu (ierobežotas pieejamības informācija).
· 2. Konceptuāli atbalstīt Latvijas prioritāro aktivitāšu iekļaušanu Rail Baltica projekta pieteikumā Eiropas infrastruktūras savienošanas instrumenta (turpmāk – EISI) militārās mobilitātes projektu uzsaukumam.
· 3. Satiksmes ministrijai nodrošināt Latvijas prioritāro aktivitāšu iekļaušanu Rail Baltica projekta pieteikumā EISI militārās mobilitātes finansējumam. Kopējās maksimālās Latvijas valsts budžeta saistības EISI militārās mobilitātes pieteikuma ietvarā, ņemot vērā Latvijas aktivitāšu līdzfinansēšanu un pievienotās vērtības nodokļa kompensēšanu, ir 252 830 000 euro.
· 4. Ņemt vērā, ka nepieciešams valsts budžeta līdzfinansējums 106 150 000 euro apmērā, kas ietilpst šī protokollēmuma 3. punktā minētajā kopējo maksimālo Latvijas valsts budžeta saistību apmērā.
· 5. Ņemt vērā, ka nepieciešams valsts budžeta līdzfinansējums pievienotās vērtības nodokļa maksājuma kompensēšanai 40 530 000 euro apmērā, kas ietilpst šī protokollēmuma 3. punktā minētajā kopējo maksimālo Latvijas valsts budžeta saistību apmērā.
· 6. Satiksmes ministrijai nodrošināt Finansēšanas līguma noslēgšanu ar Eiropas Klimata, infrastruktūras un vides izpildaģentūru (Climate, Innovation and Networks Executive Agency).
· 7. Pieņemt zināšanai, ka Satiksmes ministrija pēc Finansēšanas līguma noslēgšanas EISI militārās mobilitātes projektu uzsaukuma ietvaros sagatavos informatīvo ziņojumu par precizētām šī protokollēmuma 3. punktā atrunātajām saistībām Rail Baltica projekta īstenošanai un līdz 2023. gada 30. novembrim iesniegs izskatīšanai Ministru kabinetā.

